Diari Oficial de la Generalitat Valenciana


Sumari del DOGV 2802, del 30-07-1996 (1996/838939)

ORDRE de 15 de juliol de 1996, de la Conselleria de Cultura, Educació i Ciència, per la qual es convoca el Circuit Art Jove 1996.
---------------------------------------------------------------------------------------------------------------------------------

### Dades del document

Número de DOGV
:   2802

Data del DOGV
:   30-07-1996

Secció del DOGV
:   ALTRES DISPOSICIONS

Número del document
:   1996/838939


Data del document
:   15-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 15 de juliol de 1996, de la Conselleria de Cultura, Educació i Ciència, per la qual es convoca el Circuit Art Jove 1996.   
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sociocultural de la joventut.  
Per això, i de conformitat amb el que disposa l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE  
Primer  
Convocar el Circuit Art Jove 1996 i aprovar les bases per les quals es regirà aquesta convocatòria, i també el model d'instància, que s'inclouen com a annexos I i II a aquesta ordre.  
Segon  
Establir deu premis per un import global màxim que ascendeix a cinc-centes mil pessetes (500.000 PTA), a càrrec del capítol IV, concepte pressupostari 47.11, línia de subvencions 4.04 del pressupost de l'Institut Valencià de la Joventut per a 1996.  
L'import màxim per a l'assegurança de les obres ascendirà a cinc-centes mil pessetes (500.000 PTA), a càrrec del capítol II, concepte pressupostari 226.8 del pressupost de l'Institut Valencià de la Joventut per a l'exercici 1996.   
L'import màxim per al transport de les obres, ascendirà a dos milions de pessetes (2.000.000 PTA), a càrrec del capítol II, concepte pressupostari 224.2 del pressupost de l'Institut Valencià de la Joventut per al 1996.  
L'import màxim per a la publicació dels catàlegs, ascendirà a sis milions de pessetes (6.000.000 PTA), a càrrec del capítol II, concepte pressupostari 228.2 del pressupost de l'Institut Valencià de la Joventut per al 1996.  
DISPOSICIONS FINALS  
Primera  
Es delega en el director general de l'Institut Valencià de la Joventut la facultat de concedir aquests premis i se l'autoritza perquè dicte les normes necessàries per al desplegament i l'execució d'aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquesta ordre en el Diari Oficial de la Generalitat Valenciana. Per a la interposició del recurs serà requisit fer-ne comunicació prèvia a la Conselleria de Cultura, Educació i Ciència, segons el que disposa l'art. 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 15 de juliol de 1996.  
La consellera de Cultura, Educació i Ciència,  
MARCELA MIRó PÉREZ  
ANNEX I  
Bases per a participar en el Circuit Art Jove  
1. Objecte de la convocatòria  
L'objecte d'aquesta convocatòria és la realització del Circuit Art Jove, amb el qual es pretén proporcionar mecanismes que afavorisquen la innovació artística en els joves valencians, com també promoure i difondre les seues obres.  
2. Participants  
Podran participar-hi tots els joves valencians que tinguen entre 17 i 30 anys d'edat l'últim dia del termini per a la presentació de sol·licituds. La participació podrà ser a nivell individual o en equip. Cada participant o equip únicament podrà presentar una sola sol·licitud.  
No hi podran participar els joves artistes que ja tinguen obra en la col·lecció d'Art Jove de l'IVAJ.  
3. Requisits dels projectes  
3.1 S'hi podran presentar tota mena d'obres de caràcter plasticovisual, utilitzant el suport, la tècnica, el material, la mida o el tema que es desitge, sempre que es respecten els drets protegits per la Constitució. La producció artística ha de ser posterior a l'1 de gener de 1994.  
També s'hi podran presentar projectes del treball que es realitzarà, detallant el tipus de proposta, els materials que s'hi utilitzaran, el concepte en què se sustenten, els esbossos, els plànols i els dibuixos explicatius, les instruccions de muntatge i tot el material informatiu que puga facilitar la comprensió de l'obra per tal que es done una idea clara i concisa del que es pretén realitzar.  
3.2 Totes les obres que formen part del dossier presentat han d'estar a disposició immediata de l'Institut Valencià de la Joventut; consegüentment no es podran presentar obres que estiguen venudes o que formen part d'una exposició en el moment de dur a terme la selecció.  
3.3 Totes les obres presentades hauran de ser valorades per l'autor/a en una quantitat que en cap cas no superarà les 250.000 pessetes.  
4. Presentació de sol·licituds  
4.1 Les inscripcions, dirigides a l'Institut Valencià de la Joventut i emplenades segons el model que s'adjunta com a annex II a aquesta ordre, podran presentar-se en el Registre General de l'Institut Valencià de la Joventut (c/ de l'Hospital, 11 i c/ Jeroni de Monsoriu, 19), en el de les unitats territorials de l'Institut Valencià de la Joventut d'Alacant (av. Aguilera, 1) i de Castelló de la Plana (av. Germans Bou, 26); en els dels centres d'informació de l'Oficina d'Informació, Iniciatives i Reclamacions de la Generalitat Valenciana o per qualsevol dels mitjans prevists en l'article 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
4.2 Caldrà adjuntar a la sol·licitud els documents a què fa referència la base cinquena d'aquest annex.  
4.3 Si la sol·licitud no reuneix els requisits indicats en l'apartat anterior i en les bases 3ª i 5ª, la persona interessada disposarà d'un termini de 10 dies per corregir-ne la mancança o per presentar els documents preceptius.  
4.4 El termini d'inscripció acabarà el dia 13 de setembre de 1996, a les 14 h.  
5. Documentació a aportar  
5.1 Cada participant adjuntarà, a la sol·licitud per a participar en aquesta convocatòria, la següent documentació:  
a) Fotocòpia del DNI del participant o de tots els membres que componguen el grup participant.  
b) Certificat d'empadronament en algun municipi de la Comunitat Valenciana de la persona participant o de tots els membres del grup participant.  
c) Currículum artístic detallat.  
d) Un dossier que constarà de les fotografies sobre paper i a color de 8 obres com a mínim i 20 com a màxim, indicant-hi al dors el títol, l'any de realització, la tècnica o els materials, les dimensions reals, el pes (per a les escultures), com també qualsevol document pla que, a judici del sol·licitant, puga servir per a valorar-ne millor l'obra.  
e) Document acreditatiu o declaració jurada de l'artista on es faça constar la data de producció de les obres presentades.  
5.2 Els sol·licitants hauran d'escriure el seu nom i cognoms en cadascun dels documents que constituïsquen el dossier (fotografies, dibuixos,...). I tota la documentació que s'aporte no podrà en cap cas excedir el format DIN A4 (21 cm x 29,7 cm).  
6. Resolució de la convocatòria  
6.1 Per a l'avaluació dels projectes presentats pels sol·licitants es constituirà un comitè de selecció nomenat i presidit pel director general de l'Institut Valencià de la Joventut i del qual formaran part el cap del Servei de Promoció Juvenils i sis experts i professionals de les arts plàstiques de reconegut prestigi, i actuarà com a secretari un funcionari del Servei de Promoció Juvenil.  
6.2 El comitè de selecció examinarà els treballs presentats a partir del seu interès quant a valors artístics (conceptuals, formals i de contingut), i el director general de l'Institut Valencià de la Joventut, sobre la base de la proposta del comitè, resoldrà la selecció de 10 artistes, l'obra dels quals s'exposarà en les sales d'exposició del Centre 14, a Alacant; del Centre Cultural, a Castelló de la Plana, i de la Galeria Jorge Juan, a València.  
6.3 Si, en el termini de tres mesos comptadors a partir del dia en què finalitze el termini de presentació d'instàncies, no s'aprova la resolució corresponent, el director general de l'Institut Valencià de la Joventut dictarà la resolució que desestimarà les peticions presentades.  
6.4 Els dossiers no seleccionats seran retirats pels autors abans del dia 15 d'octubre de 1996 a l'Institut Valencià de la Joventut (C/ Jeroni de Monsoriu, 19 46846 València), en horari de 10 a 14 hores. A partir d'aquesta data, si no ho han fet, s'entendrà que renuncien a la seua propietat en favor de l'Institut Valencià de la Joventut, que podrà donar-los la destinació que es considere més oportuna.  
7. Exposicions   
7.1 L'Institut Valencià de la Joventut, l'Ajuntament d'Alacant i l'Ajuntament de Castelló de la Plana realitzaran exposicions individuals de les obres dels artistes seleccionats segons la base sisena, i seran a càrrec dels dos ajuntaments les despeses de muntatge, desmuntatge i assegurança de les obres.  
L'Institut Valencià de la Joventut abonarà les despeses de transport -inclosa l'assegurança- de les obres, l'edició d'un catàleg per exposició i la seua publicitat.  
7.2 Cada artista seleccionat presentarà les seues obres en perfecte estat i amb els elements necessaris per a la realització del muntatge (marcs, projectors, ...).  
7.3 La producció dels treballs artístics seleccionats no serà finançada per l'Institut Valencià de la Joventut.  
7.4 Cadascuna de les exposicions estarà assegurada per una quantitat màxima de 5.000.000 de pessetes.  
8. Premis  
L'Institut Valencià de la Joventut concedirà un premi de 50.000 pessetes a cadascun dels artistes seleccionats.  
9. Obligacions dels artistes seleccionats  
9.1 D'acord amb el que disposa l'article 47 de la Llei d'Hisenda Pública de la Generalitat Valenciana, els beneficiaris hauran d'acreditar, prèviament al cobrament, que estan al corrent de les seues obligacions tributàries i davant de la Seguretat Social.  
9.2 D'entre les obres exposades per cada artista, l'IVAJ, de comú acord amb l'autor/a, n'elegirà una, la qual passarà a formar part de la Col·lecció d'Art Jove que l'esmentat institut posseeix.  
10. Itinerància de l'exposició  
A partir dels artistes seleccionats en el circuit, l'IVAJ podrà produir una exposició col·lectiva amb un contingut que permeta la seua itinerància per espais especialitzats en art.  
11. Responsabilitat dels dossiers  
L'Institut Valencià de la Joventut no es responsabilitza de les possibles pèrdues o deterioraments soferts durant els tràmits d'enviament o devolució dels dossiers. Els participants tenen la llibertat de contractar una assegurança que protegisca els dossiers de possibles riscs de pèrdua o deteriorament.  
12. Acceptació de les bases  
La participació en aquesta convocatòria suposa la plena acceptació d'aquestes bases, de manera que s'hi podran excloure les inscripcions que no complisquen les condicions que s'hi estableixen.  
13. Drets de publicació  
L'Institut Valencià de la Joventut es reserva el dret de publicar les dades de la butlleta d'inscripció que considere interès per a la promoció dels joves creadors.